शहीद की प्रतिमा को नुकसान पहुुंचाने पर शिवसेना ने निकाली रोष रैली
नालागढ़-बददीनेशनल हाईवे पर खेड़ा स्थित कारगिल शहीद सूबेदार तारा चंद की प्रतिमा को कुछ शरारती तत्वों ने नुकसान पहुंचाया है। इस घटना के विरोध में शिवसेना यूथ हिमाचल ने शहर में रोष रैली निकाली और शरारती तत्वों के खिलाफ जमकर नारेबाजी की। रैली शहर के बाजारों से होती हुई एसडीएम कार्यालय परिसर में संपन्न हुई। उन्होंने एसडीएम अधीक्षक को एक ज्ञापन सौंपा। इस अवसर पर कारगिल शहीद सूबेदार ताराचंद के सुपुत्र कुलदीप सिंह, यूथ शिवसेना के अध्यक्ष संजीव राजपूत, देवराज गुरू, योगेश शर्मा, लखविन्द्र सिंह, जितेन्द्र ,तेजपाल, कृष्ण कुमार, श्याम सिंह, रामपाल, अनिल कुमार, सतीश, सन्नी, धर्मेन्द्र राणा,सुशील, हरपाल सिंह, शेखर मेहता, प्रीत आदि मौजूद रहे। उधर एडवोकेट विवेक कौशल का कहना है कि इस तरह की घिनौनी हरकत कोई भी हिन्दुस्तानी नहीं कर सकता केवल एक बाहरी व्यक्ति इस तरह का तुच्छ, घिनौना कार्य कर सकता है। इसके खिलाफ उचित कानूनी कार्यवाही होनी चाहिए। शिवसेना ने सरकार से मांग की है कि इस घटना को अंजाम देने वालों को ढूंढ कर उनके खिलाफ कड़ी कार्रवाई अमल में लाई जाए।
वहीं शिवसेना यूथ हिमाचल ने स्थानीय प्रशासन द्वारा मौजा मंगूवाल में गौ चारान की करीब 53 बीघा जमींन को ट्रक यूनियन को दिए जाने का विरोध प्रकट किया है। शिवसेना ने प्रशासन से मांग की यह गौ चारान की जमीन है इसे ट्रक यूनियन का दिया जाना उचित नहीं है। उन्होंने विरोध प्रकट करते हुए कहा कि प्रशासन को अपने इस फैसले को वापिस लेना चाहिए। उन्होंने कहा कि कुछ लोग मिलकर इस गौ चारान जमीन को ट्रक ऑपरेटर यूनियन को दे रहे है और शिवसेना इसका कड़ा विरोध करती है उन्होंने कहा अगर इसे रोका नहीं गया तो शिवसेना सड़कों पर उतरेने के लिए मजबूर होगी। शिवसेना ने सरकार से मांग की है इस जमीन पर प्रदेश की एक बड़ी गौशाला का निर्माण किया जाए ताकि क्षेत्र के आवारा लावारिस गऊओं को संरक्षण मिल सकें।
नालागढ़ में शहीद की प्रतिमा को नुकसान पहुंचाने के खिलाफ रैली निकालते शिव सेना के कार्यकर्ता।
hin_Deva hin_Deva hin_Deva hin_Deva